173.170

Urden da gestiun da la Dretgira regiunala Viamala

dals 02-01-2025 (versiun dals 01-01-2025)

Sa   basond   sin   l'art. 51a al. 3   da   la   Constituziun   chantunala1)  e   sin   l'art. 76   da   la Lescha davart l'organisaziun giudiziala2)

relaschà da la Dretgira regiunala Viamala ed approvà da la Dretgira superiura ils 2 da schaner 2025

1. Disposiziuns generalas

Object

Art.  1 1 Quest urden da gestiun precisescha l'organisaziun e l'administraziun giudiziala da la Dretgira regiunala Viamala.

2. Organisaziun

Chombras

Art.  2 1 La Dretgira regiunala Viamala sa cumpona d'ina chombra da dretg civil e d'ina chombra da dretg penal.

2 Mintga chombra ha almain ina parsura u in parsura, ina substituta u in substitut sco er trais ulteriuras derschadras u derschaders.

Furmaziun dal collegi giuditgant

Art.  3 1 Il collegi giuditgant d'ina chombra sa cumpona per regla da la parsura u dal parsura correspundent   respectivamain   d'ina   substituta   u   d'in   substitut   sco   er   da   duas ulteriuras derschadras u derschaders.

1) DG 110.100 2) DG 173.000 * tabellas da las modificaziuns a la fin dal relasch

1

173.170

2 La parsura u il parsura ha la funcziun da derschadra singula u da derschader singul, uschenavant   ch'igl   exista   ina   cumpetenza   da   derschadra   singula   u   da   derschader singul. Per in tschert sectur giuridic u per in tschert tip da procedura po la dretgira collectiva   designar   in'autra   commembra   u   in   auter   commember   sco   derschadra singula u derschader singul.

3 En cas da pliras parsuras u da plirs parsuras ha l'attribuziun lieu tenor ina tscherta clav, che vegn fixada ordavant da la dretgira collectiva e che sa drizza tenor la successiun d'entrada da las fatschentas, tenor secturs giuridics u tenor auters criteris objectivs.

4 Uschenavant che la cumposiziun dal collegi giuditgant n'è betg gia prescritta tras ils alineas 1 e 3, ston vegnir resguardads en spezial ils suandants criteris per nominar las ulteriuras commembras ed ils ulteriurs commembers dal collegi giuditgant:

a)

b)

enconuschientschas specificas d'in tschert sectur;

repartiziun equilibrada da la chargia da lavur tranter las derschadras ed ils derschaders;

cooperaziun da commembras e da commembers da tuttas duas schlattainas tut tenor la natira da la chaussa;

cooperaziun a decisiuns anteriuras dal medem champ specific;

connexitad dals cas;

absenzas, en spezial malsognas u vacanzas.

d)

e)

f)

5 La responsabladad per la cumposiziun dal collegi giuditgant tenor l'alinea 4 ha la parsura u il parsura.

c)

3. Process da decisiun e deliberaziun da conclus

Pronunzia da las decisiuns

Art.  4 1 Il cuntegn da las decisiuns (dispositiv) sto vegnir approvà da la maioritad da las commembras   e   dals   commembers   dal   collegi   giuditgant;   en   cas   da   decisiuns circularas sto l'entir collegi giuditgant dar ses consentiment.

2 La motivaziun da la decisiun vegn communitgada a tut las commembras ed ils commembers dal collegi giuditgant. La parsura u il parsura è responsabel che la maioritad   da   las   derschadras   assessuras   e   dals   derschaders   assessurs   confermia d'esser d'accord cun la motivaziun, avant che quella vegn communitgada.

Tractativa virtuala

Art.  5 1 En cas motivads e cun il consentiment da tut las commembras ed ils commembers dal   collegi   giuditgant   pon   singulas   e   singuls   u   tut   las   commembras   ed   ils commembers   dal   collegi   giuditgant   sa   participar   a   la   tractativa   via   transmissiun audiovisuala (conferenza da video).

2 En quest cas ston esser ademplidas las suandantas premissas:

a)

la transmissiun audiovisuala ha lieu il medem mument tranter tut las persunas participadas a la deliberaziun;

2

173.170

b)

c)

d)

al cumenzament identifitgescha la parsura u il parsura tut las participantas ed ils   participants   a   maun   da   la   transmissiun   audiovisuala   e   constatescha   lur preschientscha;

la   transmissiun   audiovisuala   sto   funcziunar   durant   l'entira   deliberaziun virtuala. En cas da disturbis tecnics considerabels sto la deliberaziun vegnir interrutta.  Sch'ils  disturbis  pon  vegnir  eliminads,  po  la  deliberaziun  vegnir cuntinuada; cas cuntrari sto ella vegnir suspendida;

la   debatta   na   vegn   betg   registrada.   La   protocollaziun   sa   drizza   tenor   las disposiziuns per deliberaziuns fisicas;

la protecziun da datas e la segirezza da las datas ston esser garantidas.

e)

3 Cun   il   consentiment   da   tut   las   commembras   e   tut   ils   commembers   dal   collegi giuditgant poi vegnir desistì d'ina transmissiun visuala.

4 Sche la decisiun vegn prendida durant la tractativa, conferman las commembras ed ils commembers dal collegi giuditgant che han participà a la tractativa virtuala, il dispositiv sin via electronica.

5 Dal rest sa drizzan las premissas tecnicas e las pretensiuns a la protecziun da datas ed a la segirezza da las datas tenor l'artitgel 141b dal Cudesch da procedura civila3) e tenor   l'Ordinaziun   federala   davart   l'utilisaziun   da   meds   electronics   per   la transmissiun audiovisuala en proceduras civilas4).

Art.  6 1 Sch'ina decisiun da la dretgira vegn pronunziada senza la cooperaziun d'ina actuara u d'in actuar, suttascriva sulettamain la parsura u il parsura questa decisiun.

4. Administraziun giudiziala

4.1. DRETGIRA COLLECTIVA

Dretgira collectiva

Art.  7 1 La dretgira collectiva sa cumpona da tut las derschadras ed ils derschaders en uffizi principal   ed   accessoric,   senza   las   derschadras   extraordinarias   ed   ils   derschaders extraordinaris.

Cumpetenzas ed incumbensas

Art.  8 1 La dretgira collectiva vegn presidiada da la presidenta u dal president. La dretgira collectiva   exequescha   tut   las   cumpetenzas   che   vegnan   attribuidas   ad   ella   tras   la Lescha davart l'organisaziun giudiziala5).

3) CS 272 4) CS 272.2 5) DG 173.000

3

173.170

Sesidas

Art.  9 1 La dretgira collectiva sa raduna al cumenzament da la perioda d'uffizi, suenter elecziuns   cumplementaras,   suenter   elecziuns   da   derschadras   extraordinarias   e   da derschaders extraordinaris ed uschenavant che las fatschentas pretendan quai.

2 Ina   sesida   extraordinaria   po   vegnir   convocada   da   la   presidenta   u   dal   president ubain sche almain trais derschadras e derschaders pretendan ch'ina fatschenta vegnia tractandada.

3 Ils   conclus   da   la   dretgira   collectiva   èn   valaivels,   sche   almain   dus   terzs   da   las commembras e dals commembers da la dretgira collectiva coopereschan a la sesida u a la procedura circulara.

4 Mintga   commembra   e   commember   da   la   dretgira   collectiva   ha   ina   vusch   ed   è obligà da vuschar, nun ch'i sa tractia d'elecziuns.

5 Ils conclus che tutgan al champ da responsabladad da la dretgira collectiva, vegnan prendids   cun   la   maioritad   absoluta   da   las   vuschs   da   las   derschadras   e   dals derschaders   ch'èn   preschents   a   la   sesida   u   che   participeschan   a   la   procedura circulara. En cas da paritad da las vuschs decida la presidenta u il president.

6 En cas d'elecziuns decida en l'emprim scrutini la maioritad absoluta. La maioritad absoluta è la proxima cifra entira pli auta che resulta cun divider il dumber total da tut las vuschs valaivlas per las candidatas ed ils candidats tras il dubel dumber da sezs libers. Abstenziuns da la vusch sco er vuschs vidas e nunvalaivlas na vegnan betg quintadas. Sch'il dumber da persunas che han cuntanschì la maioritad absoluta è pli grond ch'il dumber da sezs ch'èn d'occupar, èn elegidas las persunas cun las pli bleras vuschs. Sche nagin na cuntanscha la maioritad absoluta u sch'il dumber da persunas elegidas è pli pitschen ch'il dumber da sezs ch'èn d'occupar, ha lieu in segund scrutini; en tal èn elegidas las persunas cun las pli bleras vuschs (maioritad relativa). Dal rest vala la Lescha davart ils dretgs politics en il chantun Grischun tenor il senn.

7 Ils protocols da las sesidas da la dretgira collectiva pon vegnir scrits d'ina actuara u d'in actuar. Els vegnan suttamess a la dretgira collectiva per l'approvaziun.

4.2. CUMISSIUN ADMINISTRATIVA

Incumbensas e cumpetenzas

Art.  10 1 La   cumissiun   administrativa   exequescha   quellas   cumpetenzas   che   vegnan attribuidas ad ella tras la lescha u tras questa ordinaziun.

2 Ella è plinavant cumpetenta per:

a)

prender   decisiuns   concernent   l'elecziun   substitutiva   da   derschadras   e   da derschaders da la dretgira regiunala en uffizi accessoric;

far propostas per l'elecziun da derschadras extraordinarias e da derschaders extraordinaris per la dretgira regiunala;

proponer a la Dretgira superiura d'instradar ina procedura da destituziun da l'uffizi cunter ina commembra u in commember da la dretgira regiunala;

b)

c)

4

173.170

d)

engaschar las collavuraturas ed ils collavuraturs da la dretgira regiunala cun ina relaziun da lavur da durada illimitada e fixar lur salari inizial.

Sesidas

Art.  11 1 La   cumissiun   administrativa   sa   raduna   tenor   basegn.   Mintga   commembra   e commember   da   la   cumissiun   administrativa   po   pretender   ch'ina   sesida   vegnia convocada u ch'ina fatschenta vegnia tractandada.

2 La convocaziun e la glista da tractandas, inclusiv ils documents respectivs, vegnan tramess a las commembras ed als commembers da la cumissiun administrativa.

3 Mintga commembra e commember ha ina vusch ed è obligà da vuschar, nun ch'i sa tractia d'elecziuns.

4 Ils   conclus   vegnan   prendids   cun   la   maioritad   absoluta   da   las   vuschs   da   las derschadras e dals derschaders ch'èn preschents a la sesida u che participeschan a la procedura   circulara.   En   cas   da   paritad   da   las   vuschs   decida   la   presidenta   u   il president. Per elecziuns vala l'artitgel 9 alinea 6.

5 Ils   conclus   da   la   cumissiun   administrativa   èn   valaivels,   sche   almain   duas commembras e commembers coopereschan a la sesida u a la procedura circulara.

4.3. PRESIDI

Incumbensas presidialas e cumpetenzas

Art.  12 1 La presidenta u il president maina la dretgira regiunala e surveglia sias fatschentas.

Ella u el ademplescha tut las incumbensas da l'administraziun giudiziala che n'èn betg attribuidas ad in auter organ.

2 Ultra   da   las   incumbensas   tenor   l'artitgel 74 alinea 2   da   la   Lescha   davart l'organisaziun giudiziala6) è ella u el cumpetent en spezial per:

a)

garantir la controlla dals credits sco er procurar per in'utilisaziun spargnusa ed economica dals credits e per in sistem da controlla adequat;

inoltrar   eventualas   posiziuns   per   mauns   da   la   Conferenza   da   las   dretgiras regiunalas;

survegliar sco er permetter las occupaziuns accessoricas da las actuaras e dals actuars;

survegliar las collavuraturas ed ils collavuraturs da la chanzlia da la dretgira;

occupar   las   plazzas   da   praticum   ed   engaschar   las   collavuraturas   ed   ils collavuraturs cun ina relaziun da lavur da durada limitada;

fixar   annualmain   il   salari   sco   er   las   premias   da   prestaziun   e   las   premias spontanas da las collavuraturas e dals collavuraturs;

survegliar l'Uffizi da mediaziun e l'Autoritad da mediaziun per dumondas da locaziun sco er lur commembras e commembers.

b)

c)

d)

e)

f)

g)

6) DG 173.000

5

173.170

3 La   vicepresidenta   u   il   vicepresident   sustegna   la   presidenta   u   il   president   en l'adempliment da sias incumbensas.

4 Sche   la   presidenta   u   il   president   è   impedì,   vegn   ella   u   el   represchentà   tras   la vicepresidenta u il vicepresident. Ella u el ha las cumpetenzas presidialas.

5 La presidenta u il president vegn distgargià da las incumbensas da giurisdicziun en la dimensiun temporala da l'activitad presidiala.

6 Per activitads spezialas che pertutgan sia cumpetenza, è la presidenta u il president autorisà da consultar las ulteriuras derschadras ed ils ulteriurs derschaders.

6

173.170

Tabella da las modificaziuns - tenor conclus

Conclus 02-01-2025

Entrada en vigur 01-01-2025

Element relasch

Modificaziun emprima versiun

Publicaziun en la CUL 2025-016

7

173.170

Tabella da las modificaziuns - tenor element

Element relasch

Conclus 02-01-2025

Entrada en vigur 01-01-2025

Modificaziun emprima versiun

Publicaziun en la CUL 2025-016

8